Killarney Plaashuis en Kothuis naby Nelspruit is 'n eksklusiewe plaashuis en kothuis in 'n rivier-vallei van uitstaande natuurskoon op 'n subtropiese neut- en vrugteplaas.
Beide die huis en kothuis bied uitstekende uitsigte oor die Schagen-vallei met sy asemrowende voël- en wildlewe snags. Ons gaste het toegang tot die wonderlike rivierwandelpaaie en mag oor die hele plaas van 500 ha rondstap. Dit vorm deel van die Mount Carmel Natuurreservaat. Tydens wegbreke of funksies is ons intieme, landelike ateljee beskikbaar. Dit het sitplek vir 60 gaste en is die ideale plek vir enige funksie.